Bognoter
skip to main | skip to sidebar
Bognoter
Lidt noter til den glemsomme bibliotekar, om bøger jeg har læst.
søndag den 22. juli 2012
Anna Funder: Alt hvad jeg er
Jeg har læst utroligt meget om Hitler-tiden og 2. verdenskrig, men med denne bog fandt jeg et emne, jeg ikke i forvejen havde noget kendskab til.
Handlingen foregår umiddelbart før og lige efter Hitlers magtovertagelse i Tyskland. Her følger vi de 2 kusiner Dora og Ruth, som er medlemmer af et lille uafhængigt arbejderparti. Partiet har umiddelbart efter 1. verdenskrig forsøgt at lave en revolution i Bayern, og deres leder Ernst Toller sidder derfor fængslet ved romanens begyndelse.
Vi følger de 2 piger og deres politiske venner i tiden op til Hitlers og magtovertagelse og i tiden efter, hvor de bliver tvunget i eksil i London. Men selv i udlandet kan de ikke føle sig sikre fra nazisterne.
Det er en fin lille bog, der beskriver et for mig ubekendt emne fra Hitler-tiden. Det er en bog om den store verdenshistorie, men også om den lille historie om kærlighed, landflygtighed, usikkerhed, svigt og andre af livets store spørgsmål.
Indsendt af Bognoter kl. 21.54 Ingen kommentarer:
søndag den 15. juli 2012
David Lagercrantz: Jeg er Zlatan
Jeg har sjælent set så gode anmeldelser af en sportsbiografi. Og da jeg elsker fodbold, måtte jeg selvfølgelig læse den.
Jeg skal med det samme sige, at jeg aldrig har været den store Zlatan-fan - og derfor aldrig rigtigt har fulgt med i hans karriere, men kun i de kontroversielle ting, der dukker op i pressen med jævne mellemrum.
Jeg har mange steder set bogen beskrevet som meget mere end en sportsbiografi. Og det er også rigtigt, at vi i starten får beskrevet en barndom, der ikke var en dans på roser - Zlatan boede hos en alkoholiseret far, der var ingen, der viste omsorg for ham, køleskabet var tit tomt derhjemme, og han måtte klare sig selv. Og da han endelig fik en voksen i hans liv, der interesserede sig for ham, viste det sig senere, at han gjorde, hvad der var bedst for klubben (Malmø FF, da de solgte Zlatan til Ajax), og ikke nødvendigvis, hvad der var bedst for Zlatan. At han beskriver sin baggrund giver en bedre forståelse for nogle af de ting, der er sket senere i hans liv.
Men jeg synes først og fremmest, at det er en bog om fodbold. Det er mange år siden, at jeg har fulgt italiensk fodbold, og derfor var jeg ikke rigtig up to date med Zlatans karriere, som mest har foregået i Italien. Man fåe en fin beskrivelse af hans karriere, kontroverserne - han er ikke bange for at nævne navne, beslutningerne der skal tages, forhandlingerne. Undervejs gik det op for mig, at Zlatan er en meget større stjerne, end jeg lige havde regnet med.
Det er en meget fin bog, hvor Zlatan ærligt fortæller om sit liv. Men jeg mener, det er en fordel, hvis man interesserer sig for fodbold, når man læser den.
Indsendt af Bognoter kl. 22.11 Ingen kommentarer:
mandag den 9. juli 2012
Eirik Wekre: Operation Høje Nord
Dette er sidste del i trilogien om Hege Tønnesen, der arbejder i Politiets sikkerhedstjeneste i Norge. Igen bliver vi inviteret indenfor i en højpolitisk verden, der denne gang drejer sig om retten til havbunden under Nordpolen.
Mens forhandlingerne går ind i den afgørende faser, sker der flere hændelser - det norske efterretningsskib Marjata forsvinder sporløst, Heges bror dør pludseligt under mystiske omstændigheder, og Heges fortid kommer tilbage for at forfølge hende. Alt dette har tilsyneladende ikke har noget med hinanden og forhandlingerne at gøre, men på den højpolitiske scene er intet sikker.
Jeg skal ikke kunne sige, om det politiske spil foregår som beskrevet i bogen, men det skulle ikke komme bag på. Det bliver beskrevet et koldt og kynisk magtspil, hvor nationale og økonomiske interesser kommer før alt andet.
Selv om det er en spændende bog, er trilogien for mig lidt uforløst. Jeg er nok lidt i tvivl om, hvad der har været meningen med trilogien.
Indsendt af Bognoter kl. 17.46 Ingen kommentarer:
søndag den 13. maj 2012
Linda Castillo: Tvunget til tavshed
En ny krimiserie med stationschef Kate Burkholder i hovedrollen.
Bogen foregår i en lille by med 5000 indbyggere, hvoraf en stor del af dem er amish. Her er Kate Burkholder stationschef, og hende og hendes medarbejdere tager sig mest af spritkørsel og løsslupne køer. Men en dag finder de et mishandlet kvindelig.
For 16 år siden blev der fundet en række lignende kvindelig på egne og alle er bange for, at en seriemorder nu er tilbage.
Sagen får samtidig Kate til at tænke på sin egen 16 år gamle hemmelighed - en hemmelighed, der nu tvinger hende til at opsøge sin fortid som amish.
Det er en rigtig pageturner af en krimi. Den er elementært spændende, og hører til genren, hvor hovedpersonen kæmper med sine egne indre dæmoner samtidig med, at hun skal opklare forbrydelsen.
Jeg glæder mig allerede til næste nummer i serien kommer på dansk.
Indsendt af Bognoter kl. 18.58 Ingen kommentarer:
torsdag den 10. maj 2012
Jill Mansell: Til månen og tilbag
Jill Mansell er en af mine ynglingsforfattere inden for chick-litt genren. Derfor måtte jeg selvfølgelig straks læse hendes nye bog.
Bogen handler om den 28-årige Ellie, der netop er blevet enke. For at komme væk fra alle de medlidende blikke og særbehandlingen, flytter hun og får et nyt job som sekretær hos Zack McLaren.
Vi møder også hendes nye veninde Roo, der er involveret med en gift mand og hendes svigerfar den kendte Hollywoodskuespiller Tony Weston.
Det er en glimrende bog inden for genren. Den tager nogle alvorlige emner op, men selvfølgelig på genrens præmisser.
En bog jeg kun kan anbefale.
Indsendt af Bognoter kl. 11.12 Ingen kommentarer:
søndag den 8. april 2012
Eirik Wekre: Operation Isbjørn
For en del år siden læste jeg første del i serien om norske Hege Tønnesen, der arbejder i Politiets Sikkerhedstjeneste. Hun er pt. på orlov efter uenigehder med den konstituerede øverste leder. Hun bliver nu sat til at efterforske et dobbeltmord på mor og datter, der er skudt på klos hold.
Opklaringen involverer bl.a. Jægerkorpset og bliver kompliceret af de mange forskellige interesser, der er i sagen.
Det er en ganske glimrende krimi/spændingsbog. Den er noget til den action-prægede side - og intrigen virker mig noget urealistisk. men hvis man kan se bort fra det, er bogen en glimrende læseoplevelse.
Indsendt af Bognoter kl. 22.00 Ingen kommentarer:
mandag den 2. april 2012
Suzanne Collins: Oprør
Sidste bind i Hunger Games-trilogien.
Vi er nu kommet til det endelige opgør mellem magthaverne i Capitol og Distrikterne i Panem. Kattua er involveret i kampen, da hun er selve symbolet på den. Der skal ikke afsløres mere om handlingen her, men i stedet siges lidt om hele trilogien.
Jeg synes, det er en god trilogi, selv om jeg på en måde også synes, det er perverst, at vi lader os underholde af en bog, hvis handling som udgangspunkt handler om et spil, hvor børn skal slå hinanen ihjel for at overleve. Men bøgerne er elementært spændende, og man drives frem i handlingen.
Jeg kan rigtig godt lide nogle af de twist, der er i bogen - specielt i bog 3. Og så kan jeg godt lide slutningen. Jeg kan også lide, at den sætter fokus på de magtmæssige ting i samfundet. Der er dog også en kærlighedsvinkel - det er trods alt ungdomsbøger. Det er også en bog om moral og etik - det er der mange eksempler på.
Bøgerne kan anbefales til alle.
Indsendt af Bognoter kl. 20.40 Ingen kommentarer:
Ældre indlæg Start
Abonner på: Indlæg (Atom)
Om mig
Bognoter
Jeg læser specielt: Chick-litt, Spænding, Bøger om 2. verdenskrig
Vis hele min profil
Lige nu læser jeg
Matt Rees: Kollaboratøren fra Betlehem
Mine ynglingsbøger
Astrid Lindgren: Brødrene Løvehjerte
Marian Keyes' bøger
Leif Davidsens bøger
Tolkien: Ringenes herre
Hanne Vibeke Holst: Kronprinsessen
Jane Austen: Stolthed og fordom
Jan Guillou: Hamilton serien (10 bøger)
Jonathan Coe: Søvnens hus
Gode bogsteder
Politiken bøger
Bogguide
Litteratursiden
Netsteder, jeg ofte besøger
Vejret
ATP tennis
NFL
Draftday
TV 2
Politiken
Blog-arkiv
▼  2012 (14)
▼  juli (3)
Anna Funder: Alt hvad jeg er
David Lagercrantz: Jeg er Zlatan
Eirik Wekre: Operation Høje Nord
►  maj (2)
►  april (3)
►  marts (1)
►  februar (3)
►  januar (2)
►  2011 (32)
►  december (2)
►  november (3)
►  oktober (3)
►  september (1)
►  august (7)
►  juli (4)
►  juni (2)
►  maj (1)
►  april (2)
►  marts (2)
►  februar (3)
►  januar (2)
►  2010 (32)
►  oktober (2)
►  september (2)
►  august (7)
►  juli (4)
►  juni (2)
►  maj (3)
►  april (3)
►  marts (3)
►  februar (3)
►  januar (3)
►  2009 (46)
►  december (3)
►  november (3)
►  oktober (1)
►  september (2)
►  august (6)
►  juli (6)
►  juni (4)
►  maj (5)
►  april (5)
►  marts (3)
►  februar (4)
►  januar (4)
►  2008 (34)
►  december (5)
►  november (5)
►  oktober (1)
►  september (3)
►  august (3)
►  juli (6)
►  juni (4)
►  maj (4)
►  april (3)
Søg i denne blog
Indlæser...